Document ID: 32014D0173

Title and Content:
ΑΠΌΦΑΣΗ BiH/21/2014 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ της 18ης Μαρτίου 2014 σχετικά με τον διορισμό του διοικητή επιχειρήσεων της ΕΕ για τη στρατιωτική επιχείρηση της Ευρωπαϊκής Ένωσης στη Βοσνία-Ερζεγοβίνη και για την κατάργηση της απόφασης BiH/17/2011 (2014/173/ΚΕΠΠΑ) Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ, Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38 τρίτο εδάφιο, Έχοντας υπόψη την κοινή δράση 2004/570/ΚΕΠΠΑ του Συμβουλίου, της 12ης Ιουλίου 2004, για τη στρατιωτική επιχείρηση της Ευρωπαϊκής Ένωσης στη Βοσνία-Ερζεγοβίνη (1), και ιδίως το άρθρο 6, Εκτιμώντας τα ακόλουθα: (1) Δυνάμει του άρθρου 6 παράγραφος 1 της κοινής δράσης 2004/570/ΚΕΠΠΑ, το Συμβούλιο εξουσιοδότησε την Επιτροπή Πολιτικής και Ασφάλειας (ΕΠΑ) να λάβει τις σχετικές αποφάσεις για τον διορισμό του διοικητή επιχειρήσεων της ΕΕ. (2) Στις 14 Ιανουαρίου 2011, η Επιτροπή Πολιτικής και Ασφάλειας εξέδωσε την απόφαση BiH/17/2011 (2) σχετικά με τον διορισμό του υποδιοικητή της ανωτέρας συμμαχικής διοιηκήσεως Ευρώπης (DSACEUR), στρατηγού Sir Richard SHIRREFF, ως διοικητή επιχειρήσεων της ΕΕ για τη στρατιωτική επιχείρηση της Ευρωπαϊκής Ένωσης στη Βοσνία-Ερζεγοβίνη. (3) Το ΝΑΤΟ αποφάσισε να διορίσει τον στρατηγό Sir Adrian BRADSHAW στη θέση του DSACEUR προς αντικατάσταση του στρατηγού Sir Richard SHIRREFF. Ο στρατηγός Sir Adrian BRADSHAW αναλαμβάνει καθήκοντα στις 28 Μαρτίου 2014. Ο στρατηγός Sir Adrian BRADSHAW θα πρέπει να αντικαταστήσει επίσης, από την εν λόγω ημερομηνία, τον στρατηγό Sir Richard SHIRREFF στην ιδιότητά του ως διοικητή επιχειρήσεων της ΕΕ για τη στρατιωτική επιχείρηση της Ευρωπαϊκής Ένωσης στη Βοσνία-Ερζεγοβίνη. (4) Η απόφαση BiH/17/2011 θα πρέπει επομένως να καταργηθεί. (5) Σύμφωνα με το άρθρο 5 του πρωτοκόλλου αριθ. 22 σχετικά με τη θέση της Δανίας, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και την εφαρμογή αποφάσεων και δράσεων της Ένωσης που έχουν συνέπειες στην άμυνα. (6) Στις 12 και 13 Δεκεμβρίου 2002, το Ευρωπαϊκό Συμβούλιο της Κοπεγχάγης εξέδωσε δήλωση σύμφωνα με την οποία οι διευθετήσεις «Βερολίνο +» και η υλοποίησή τους θα έχουν εφαρμογή μόνο σε όσα κράτη μέλη της Ένωσης είναι ταυτόχρονα είτε μέλη του ΝΑΤΟ είτε συμβαλλόμενα μέρη της «Εταιρικής Σχέσης για την Ειρήνη» και έχουν, ως εκ τούτου, συνάψει διμερείς συμφωνίες ασφάλειας με το ΝΑΤΟ, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Ο στρατηγός Sir Adrian BRADSHAW διορίζεται διοικητής επιχειρήσεων της ΕΕ για τη στρατιωτική επιχείρηση της Ευρωπαϊκής Ένωσης στη Βοσνία-Ερζεγοβίνη από 28ης Μαρτίου 2014. Άρθρο 2 Η απόφαση BiH/17/2011 καταργείται. Άρθρο 3 Η παρούσα απόφαση αρχίζει να ισχύει στις 28 Μαρτίου 2014. Βρυξέλλες, 18 Μαρτίου 2014.

Classification Labels:
2997
2972
572
151

Label Descriptions:
{"2997": "Ένοπλες δυνάμεις", "2972": "ΕΘΝΙΚΗ ΑΜΥΝΑ", "572": "Στρατός", "151": "ΔΙΕΘΝΕΙΣ ΣΧΕΣΕΙΣ"}

EuroVoc IDs (Original): 5781
2628
122
5640
4060
8278
914

EuroVoc IDs (Expanded): 5781
2628
122
5640
4060
8278
914

Dataset Source: meu

Split: test